CELEX: 32020R1648
Language: bg
Date: 2020-11-06 00:00:00
Title: Регламент за изпълнение (ЕС) 2020/1648 на Съвета от 6 ноември 2020 година за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус

6.11.2020   
               
               
                  BG
               
               
                  Официален вестник на Европейския съюз
               
               
                  LI 370/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1648 НА СЪВЕТА
         от 6 ноември 2020 година
         за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус
         СЪВЕТЪТ НА ЕВРОПЕЙСКИЯ СЪЮЗ,
         като взе пред вид Договора за функционирането на Европейския съюз,
         като взе предвид Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграф 1 от него,
         като взе предвид предложенията на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 май 2006 г. Съветът прие Регламент (ЕО) № 765/2006 относно ограничителни мерки по отношение на Беларус.
                  
               
                     (2)
                  
                  
                     На 9 август 2020 г. в Беларус се проведоха президентски избори, за които беше установено, че не отговарят на международните стандарти, и които бяха белязани от репресиите срещу независимите кандидати и брутални репресии срещу мирните демонстранти в следизборния период. На 11 август 2020 г. върховният представител на Съюза по въпросите на външните работи и политиката на сигурност („ВП“) излезе с декларация от името на Съюза, в която се прави оценка, че изборите не са били свободни и честни. Беше посочено още, че може да бъдат предприети мерки срещу отговорните за насилието, необоснованите арести и фалшифицирането на изборните резултати.
                  
               
                     (3)
                  
                  
                     На 2 октомври 2020 г. Съветът прие Регламент за изпълнение (ЕС) 2020/1387 (2), в който бяха посочени 40 лица, определени като отговорни за репресиите и заплахите на мирни демонстранти, членове на опозицията и журналисти след президентските избори в Беларус през 2020 г., както и за неправомерното поведение на Централната избирателна комисия във връзка с изборния процес за тези избори.
                  
               
                     (4)
                  
                  
                     На 24 септември 2020 г. ВП излезе с декларация от името на Съюза, в която се казва, че т.нар. „встъпване във власт“ и новият мандат, поет от Александър Лукашенко, нямат никаква демократична легитимност. В декларацията се изтъкна отново, че Съюзът очаква беларуските власти да започнат незабавно да се въздържат от по-нататъшни репресии и насилие срещу беларуския народ и да освободят веднага и безусловно всички задържани, включително политическите затворници.
                  
               
                     (5)
                  
                  
                     Предвид сериозността на положението в Беларус вследствие на продължаващите репресии на гражданското общество и активистите на опозицията, Александър Лукашенко и 14 други лица следва да бъдат добавени в списъка на лицата и образуванията, подлежащи на ограничителни мерки, съдържащ се в приложение I към Регламент (ЕО) № 765/2006.
                  
               
                     (6)
                  
                  
                     Поради това приложение I към Регламент (ЕО) № 765/2006 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 765/2006 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 134, 20.5.2006 г., стр. 1.
         
            (2)  Регламент за изпълнение (ЕС) 2020/1387 на Съвета от 2 октомври 2020 г. за прилагане на член 8а, параграф 1 ат Регламент (ЕС) № 765/2006 относно ограничителни мерки по отношение на Беларус (ОВ L 319I, 2.10.2020 г., стр. 1).
      
      
         
            ПРИЛОЖЕНИЕ
            В приложение I към Регламент (ЕО) № 765/2006 се добавят следните лица:
            
               
                            
                        
                        
                           Имена
                           Транскрипция на изписването на беларуски език
                           Транскрипция на изписването на руски език
                        
                        
                           Имена
                           (изписване на беларуски език)
                        
                        
                           Имена
                           (изписване на руски език)
                        
                        
                           Идентификационни
                           данни
                        
                        
                           Причини за вписването
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Президент на Република Беларус
                           Дата на раждане: 30.8.1954 г.
                           Място на раждане: гр. Копис, Витебск/Витебска област, бивш СССР (сега Беларус)
                           Пол: мъжки
                        
                        
                           Като президент на Беларус, с власт над държавните органи, той е отговорен за жестоките репресии, извършвани от държавния апарат преди и след президентските избори от 2020 г., по-конкретно чрез елиминиране на основни опозиционни кандидати, произволни арести и малтретиране на мирни демонстранти, както и заплахи и насилие срещу журналисти.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Съветник по националната сигурност към президента, член на Съвета за сигурност
                           Дата на раждане: 28.11.1975 г.
                           Място на раждане: Могилёв/Магiлёў (бивш СССР, понастоящем Беларус)
                           Пол: мъжки
                        
                        
                           В качеството си на съветник по националната сигурност към президента и член на Съвета за сигурност, както и заради неофициалната си длъжност на осъществяващ надзор над беларуските сили за сигурност, носи отговорност за кампанията от репресии и сплашване, подета от държавния апарат след президентските избори през 2020 г., по-конкретно чрез произволни арести и малтретиране, включително изтезания, на мирни демонстранти, както и сплашване и насилие срещу журналисти.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Началник на администрацията на президента
                           Дата на раждане: 14.1.1963 г.
                           Място на раждане: с. Столица, Витебска област/Вiцебская вобласць (бивш СССР, понастоящем Беларус)
                           Пол: мъжки
                        
                        
                           В качеството си началник на администрацията на президента е тясно свързан с президента и се грижи за прилагането на президентските правомощия в областта на вътрешната и външната политика. Следователно подкрепя режима на Лукашенко, включително в кампанията от репресии и сплашване, подета от държавния апарат след президентските избори през 2020 г.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Председател на КГБ, бивш председател на Комитета за държавен контрол
                           Дата на раждане: 8.9.1966 г.
                           Място на раждане: с. Привалки/Привалка, Гродненска област (бивш СССР, понастоящем Беларус)
                           Пол: мъжки
                        
                        
                           Поради заеманата ръководна длъжност на председател на Комитета за държавна сигурност (КГБ) и като бивш председател на Комитета за държавен контрол носи отговорност за кампанията от репресии и сплашване, подета от държавния апарат след президентските избори през 2020 г., по-конкретно чрез произволни арести и малтретиране, включително изтезания, на мирни демонстранти, както и сплашване и насилие срещу журналисти.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Началник на Главно управление „Опазване на правовия ред и превенция“ в Министерството на вътрешните работи,
                           Дата на раждане: 29.5.1964 г.
                           Пол: мъжки
                        
                        
                           Поради заеманата ръководна длъжност на началник на Главно управление „Опазване на правовия ред и превенция“ в Министерството на вътрешните работи носи отговорност за кампанията от репресии и сплашване, подета от държавния апарат след президентските избори през 2020 г., по-конкретно чрез произволни арести и малтретиране, включително изтезания, на мирни демонстранти, както и сплашване и насилие срещу журналисти.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Председател на Следствения комитет
                           Дата на раждане: 25.3.1970 г.
                           Място на раждане: с. Теребличи, Брестска област (бивш СССР, понастоящем Беларус)
                           Пол: мъжки
                        
                        
                           Поради заеманата ръководна длъжност на председател на Следствения комитет носи отговорност за кампанията от репресии и сплашване, подета от Комитета след президентските избори през 2020 г., по-конкретно чрез започване на разследвания срещу Координационния съвет, създаден от опозицията за оспорване на резултатите от тези избори, и срещу мирни демонстранти.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Бивш първи заместник-председател на Следствения комитет, понастоящем председател на Държавния комитет за съдебна експертиза
                           Дата на раждане: 7.9.1973 г.
                           Място на раждане: Минск (бивш СССР, понастоящем Беларус)
                           Пол: мъжки
                        
                        
                           Поради заеманата бивша ръководна длъжност на първи заместник-председател на Следствения комитет носи отговорност за кампанията от репресии и сплашване, подета от Комитета след президентските избори през 2020 г., по-конкретно чрез започване на разследвания срещу Координационния съвет, създаден от опозицията за оспорване на резултатите от тези избори, и срещу мирни демонстранти.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Заместник-председател на Следствения комитет
                           Дата на раждане: 17.7.1974 г.
                           Място на раждане: Речица, Гомелска област (бивш СССР, понастоящем Беларус)
                           Пол: мъжки
                        
                        
                           Поради заеманата ръководна длъжност на заместник-председател на Следствения комитет носи отговорност за кампанията от репресии и сплашване, подета от Комитета след президентските избори през 2020 г., по-конкретно чрез започване на разследвания срещу Координационния съвет, създаден от опозицията за оспорване на резултатите от тези избори, и срещу мирни демонстранти.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Заместник-председател на Следствения комитет
                           Дата на раждане: 1.8.1973 г.
                           Място на раждане: Брест (бивш СССР, понастоящем Беларус)
                           Пол: мъжки
                        
                        
                           Поради заеманата ръководна длъжност на заместник-председател на Следствения комитет носи отговорност за кампанията от репресии и сплашване, подета от Комитета след президентските избори през 2020 г., по-конкретно чрез започване на разследвания срещу Координационния съвет, създаден от опозицията за оспорване на резултатите от тези избори, и срещу мирни демонстранти.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Началник на Оперативно-аналитичния център
                           Дата на раждане: 1.8.1971 г.
                           Пол: мъжки
                        
                        
                           Поради заеманата ръководна длъжност на началник на Оперативно-аналитичния център е тясно свързан с президента и носи отговорност за репресиите над гражданското общество, по-конкретно чрез прекъсване на връзката с телекомуникационните мрежи като средство за репресии над гражданското общество, мирни демонстранти и журналисти.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Заместник-министър на информацията Дата на раждане: 10.7.1972 г.
                           Място на раждане: с. Кошельово/Кошелёво, Гродненска област (бивш СССР, понастоящем Беларус)
                           Пол: мъжки
                        
                        
                           Поради заеманата ръководна длъжност на заместник-министър на информацията носи отговорност за репресиите над гражданското общество, по-конкретно чрез решението на Министерството на информацията да прекъсне достъпа до независими уебсайтове и да ограничи достъпа до интернет в Беларус след президентските избори през 2020 г. като инструмент за репресии над гражданското общество, мирни демонстранти и журналисти.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Прессекретар на президента на Беларус
                           Дата на раждане: 16.2.1984 г.
                           Място на раждане: Минск (бивш СССР, понастоящем Беларус)
                           Моминско име: Kirsanova (на руски: Кирсанова) или Selyun (на руски: Селюн)
                           Пол: женски
                        
                        
                           В качеството си на прессекретар на президента на Беларус тя е тясно свързана с президента и отговаря за координиране на медийните изяви на президента, включително изготвяне на изявления и организиране на публични прояви. Следователно подкрепя режима на Лукашенко, включително в кампанията от репресии и сплашване, подета от държавния апарат след президентските избори през 2020 г. По-конкретно чрез своите публични изявления след президентските избори през 2020 г., в които защитава президента и критикува активистите на опозицията и мирните демонстранти, тя е допринесла за сериозното накърняване на демокрацията и правовия ред в Беларус.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Командир на група „Алфа“
                           Дата на раждане: 21.8.1975 г.
                           Пол: мъжки
                        
                        
                           В качеството си на командир на силите на група „Алфа“ носи отговорност за кампанията от репресии и сплашване, подета от тези сили след президентските избори през 2020 г., по-конкретно чрез произволни арести и малтретиране, включително изтезания, на мирни демонстранти, както и сплашване и насилие срещу журналисти.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Бивш държавен секретар на Съвета за сигурност
                           Дата на раждане: 25.6.1967 г.
                           Място на раждане: с. Ревяки, Витебска област/Вiцебская вобласць (бивш СССР, понастоящем Беларус)
                           Пол: мъжки
                        
                        
                           Като бивш държавен секретар на Съвета за сигурност той е тясно свързан с президента и носи отговорност за кампанията от репресии и сплашване, подета от държавния апарат след президентските избори през 2020 г., по-конкретно чрез произволни арести и малтретиране, включително изтезания, на мирни демонстранти, както и сплашване и насилие срещу журналисти.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Председател на Конституционния съд на Република Беларус
                           Дата на раждане: 18.10.1954 г.
                           Място на раждане: Минска област (бивш СССР, понастоящем Беларус)
                           Пол: мъжки
                        
                        
                           Като председател на Конституционния съд носи отговорност за приетото на 25 август 2020 г. решение на Конституционния съд, с което се узаконяват резултатите от манипулираните избори. Следователно е подкрепял и улеснявал репресивните действия и кампанията за сплашване на държавния апарат срещу мирни демонстранти и журналисти и поради това носи отговорност за сериозното накърняване на демокрацията и правовия ред в Беларус.“